Silhouet - Joost meug ‘t weite
Joost meug ‘t weite
Hotel Vaergezich besteit 20 jaor en is zoëjuus in hand gekómme van unne nieje eigenaer. Ónder de gaste bevindt zich ein zekere Krista Jaspers, ein behuurlik gestoorde dame. Joost, de reseptionis, dink det ’t de dochter van de nieje eigenaer is en op advies van de hotelmanager, wuurt Krista op eur winke bedeend. Krista vindt ’t maar ein saai gedeuns en bevaelt det d’r unne “bónte aovend” georganiseerd mót waere.
De werkster Jo Jolink neemp de organisasie op zich. Vaerder loupe d’r nog inkele gaste rónd zoëas unne boer en boerin die nog noeëts vaerder zien gewaes dan eur eige veurdeur en noow ein verkansie gekrege hebbe van eur kinder ter ière van eur 25 jäörig huwelik.
Vaerder haet unne zakeman ein kamer geboek met ein nogal dómme “sollicitante” , die hae mót gaon beaordeile. Taeves aanwezig ein euverbezörgde dame met eur broor dae volges eur vatbaar is veur allerlei ziektes. En twieë jóngedames die haope unne rièke man aan de haok te slaon. Al met al vuuël komosie met verschillende vraoge, wao-op telkes ’t antwaord is; “Joos maag ’t weite”.
Harry van Dreumel:
Voorstellingen: 25, 26 mièrt en 1, 2, 5, 8 en 9 april